ઈલોલના સિનીયર સિટીઝન અને સામાજીક કાર્યકર ભાસ્કર ભટ્ટે ગ્રામ્ય પોલીસ મથકે નોંધાવેલી ફરીયાદની વિગત એવી છે કે, હિંમતનગરના મહાવીરનગરની શ્રધ્ધાપાર્ક સોસાયટીમાં રહેતા અને અગાઉ હિંમતનગર તાલુકા પંચાયતમાં તાલુકા વિકાસ અધિકારી તરીકે ફરજ બજાવી ચુકેલા દિનેશ રામદાસ સાધુએ પોતાની ફરજ દરમ્યાન હોદ્દાનો દુરપયોગ કરી ખોટી રીતે  ખેડુત હોવાનો દાખલો જાદર ગ્રામપંચાયત અને ઈડર મામલતદાર કચેરીમાંથી મેળવીને તેના આધારે હિંમતનગરના પરબડા અને આજુબાજુના ગ્રામ્ય વિસ્તારમાં કરોડોની જમીન ખરીદી લીધી હતી, જે અંગે તેમણે કલેક્ટર અને લોકાયુક્ત ગાંધીનગર ખાતે કરી હતી, જેથી કલેક્ટરે  દિનેશ સાધુને ‘બોગસ ખેડુત’ જાહેર કર્યા હતા અને દિનેશ સાધુએ ખરીદેલી જમીનો અંગે ગણોતધારા કલમ ૬૩ તથા ૮૪સી હેઠળ કાર્યવાહી મામલતદાર અને કલેક્ટર કચેરી હાલ કરી રહી છે.